***Obrazloženje Prijedloga I. čitanja Proračuna Općine Hum na Sutli za 2022.godinu***

***i projekcija za***

***2023. i 2024. godinu***

# UVOD

Temeljem članka 39. Zakona o proračunu („Narodne novine“, broj 87/08., 136/12 i 15/15) predstavničko tijelo jedinice lokalne i područne (regionalne) samouprave obvezno je, na prijedlog izvršnog tijela, do kraja prosinca tekuće godine donijeti proračun za iduću proračunsku godinu i projekcije za sljedeće dvije godine.

Metodologija za izradu proračuna jedinice lokalne i područne (regionalne) samouprave propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i Pravilnikom o proračunskom računovodstvu i računskom planu.

Vlada RH je donijela Smjernice ekonomske i fiskalne politike, na temelju kojih je Ministarstvo financija izradilo Upute za izradu proračuna u jedinicama lokalne i područne (regionalne) samouprave.

Proračun Općine Hum na Sutli za 2022. godinu temelji se na ranije usvojenoj projekciji, a na određena odstupanja u odnosu na projekciju utjecale su izmjene zakonskih okvira, općinskih odluka te dinamika realizacije planiranih aktivnosti i projekata.

Općinsko vijeće donosi proračun za jednu proračunsku godinu, ali i projekcije za sljedeće dvije godine i to na višoj razini ekonomske klasifikacije, odnosno razini podskupine - trećoj razini, odnosno na drugoj razini za projekcije. Usvajanje proračuna na višoj razini jedan je od ključnih mehanizama koji omogućuje određenu fleksibilnost u njegovom izvršavanju.

Proračun se sastoji od Općeg i Posebnog dijela te Plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava (definiranih u skladu s organizacijskom klasifikacijom) Proračuna. Stoga su sve aktivnosti i projekti raspoređeni u odnosu na program odnosno funkciju.

Nadalje člankom 52. Zakona o proračunu utvrđuje se obveza uplate vlastitih prihoda proračunskih korisnika u proračun jedinice lokalne i područne (regionalne) samouprave.

Odlukom o izvršavanju proračuna jedinice lokalne i područne (regionalne) samouprave dana je mogućnost izuzeća od obveze uplate namjenskih prihoda i primitaka te vlastitih prihoda korisnika u proračun ako jedinica nije stvorila informatičke preduvjete za praćenje prihoda i primitaka svojih korisnika te izvršavanje rashoda iz tih izvora.

Do sada je izuzeće od uplate vlastitih i namjenskih prihoda i primitaka proračunskih korisnika u proračun bilo povezano sa izuzećem od planiranja navedenih prihoda u proračunu jedinice lokalne i područne (regionalne) samouprave. Međutim, Državni ured za reviziju je u svojim preporukama ukazao kako mogućnost izuzeća od uplate navedenih prihoda i primitaka proračunskih korisnika u nadležni proračun ne isključuje obvezu njihova planiranja u proračunu jedinice lokalne i područne (regionalne) samouprave. Ta obveza proizlazi iz članka 16.,17. i 29. Zakona o proračunu.

Proračun jedinice lokalne i područne (regionalne) samouprave sastoji se, sukladno članku 16. Zakona o proračunu, od općeg i posebnog dijela te plana razvojnih programa. Posebni dio proračuna sastoji se od plana rashoda i izdataka proračunskih korisnika iskazan po vrstama, raspoređenih u programe koji se sastoji od aktivnosti i projekata. Prema članku 17. Zakona o proračunu, financijski plan proračunskih korisnika čine prihodi i primici te rashodi i izdaci raspoređeni u programe koji se sastoji od aktivnosti i projekata. Financijski plan proračunskog korisnika mora obuhvatiti sve izvore financiranja, što proizlazi iz članka 29. Zakona o proračunu.

Iz navedenog proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, lokacijskoj klasifikaciji te izvorima financiranja.

To znači da ako jedinice lokalne i područne (regionalne) samouprave odlukama o izvršavanju proračuna propišu izuzeće od obveze uplate vlastitih i namjenskih prihoda i primitaka korisnika u proračun, moraju osigurati izvještajno praćenje ostvarivanja namjenskih prihoda i primitaka, kao i njihovo trošenja. Ovi podaci moraju biti uključeni u polugodišnji i godišnji izvještaj o izvršenju proračuna jedinice lokalne i područne (regionalne) samouprave. Dakle svi vlastiti i namjenski prihodi i primici proračunskih korisnika dio su proračuna jedinice lokalne i područne (regionalne) samouprave, ali nisu dio novčanog tijeka sustava riznice. Proračunski korisnici i nadalje ostvaruju te prihode te sa svojih računa podmiruju obveze/rashode međutim na temelju mjesečnih izvještaja proračunskih korisnika provode se evidencije u sustavu riznice. Sukladno nalazu Državnog ureda za reviziju ovako postupanje mora biti prijelazno rješenje do trenutka kada će se poslovanje svih proračunskih korisnika proračuna obavljati putem jedinstvenog računa općinskog proračuna.

Prema Uputama Ministarstva financija za izradu proračuna jedinica lokalne i područne (regionalne) samouprave za razdoblje 2022.-2024.jedinice nije predviđeno izraditi Plan razvojnih programa, no iste moraju do kraja godine usvojiti Provedbeni program za razdoblje 2022.-2024.

# PRIHODI I PRIMICI

# Najznačajniji planirani prihodi u proračunu Općine Hum na Sutli:

Planirani Prihodi od poreza za 2022. godinu su:

- prihodi od poreza na dohodak koji su planirani u iznosu od 9.823.000,00 kn,

- prihodi od poreza na imovinu koji su planirani u iznosu od 215.000,00 kn,

- prihodi od poreza na robu i usluge koji su planirani u iznosu od 100.500,00 kn.

Prihodi od poreza za 2023. i 2024. godinu projiciraju se na gotovo istoj razini kao i za 2022. godinu, kao što je i prikazano u tabelarnom prikazu Računa prihoda.

Pomoći od subjekata unutar općeg proračuna planirani su za 2022. u iznosu od 1.475.000,00 kn i to:

- tekuće pomoći iz županijskog proračuna planirani su iznosu od 100.000,00 kn (isti se odnose se na prihode iz županijskog proračuna koje općina Hum na Sutli isplaćuje korisnicima stalne novčane pomoći za drva za ogrjev, te povrat od 50% rashoda za sufinanciranje nabavke radnih bilježnica osnovnoškolcima).

- kapitalne pomoći iz državnog proračuna planirane su u iznosu od 700.000,00 kn, a odnose se planirane prihode za ostvarivanje projekta odnosna povrat troškova po projektima i sufinanciranje kapitalnih investicija.

- kapitalne pomoći iz županijskih proračuna planirane su u iznosu od 50.000,00 kn.

- tekuće pomoći od ostalih izvanproračunskih korisnika državnog proračuna planiraju se u iznosu od 250.000,00 kn ( iste se odnose pretežno na povrat troškova zimske službe, te povrat od Hrvatskih voda).

- kapitalne pomoći iz državnog proračuna temeljem prijenosa EU sredstava za 2022. godinu planirane su u iznosu od 375.000,00 kn za projekt Rekonstrukciju i opremanje dvorišta unutar Dječjeg vrtića Balončica.

U projekcijama za 2023. i 2024. godinu planirana su EU sredstva za projekte

- rekonstrukcija kinodvorane i platoa ispred kinodvorane,

- biciklistička staza uz Sutlansko jezero.

Prihodi od imovine za 2022. godinu planirani su u iznosu od 134.920,00 kn a čine ih prihodi od kamata ne depozit u iznosu od 620,00 kn, prihodi od zakupa i iznajmljivanja u iznosu od 80.000,00 kn, spomenička renta planiran je iznos od 50,00 kn, naknada za ceste u iznosu od 44.250,00 kn te prihod od naknade za nezakonito izgrađene građevine planiran je iznos od 10.000,00 kn.

Prihodi od upravnih i administrativni pristojbi iznose planirani su u iznosu od 3.020.400,00 kn, a odnose se na planirane prihod od upravnih pristojbi u iznosu od 1.000,00 kn, prihodi od vodnog doprinosa u iznosu od 4.000,00 kn, doprinosa od šuma u iznosu od 400,00 kn, komunalnog doprinosa u iznosu od 15.000,00 kn, te komunalne naknade u iznosu od 3.000.000,00 kn.

Ostali prihodi planirani su iznosu od 172.000,00 kn (prvenstveno se odnose na planiran iznos od 50.000,00 od građana za asfaltiranje nerazvrstanih cesta, te 70.000,00 kn od građana za povrat troškova izrade PPUO Hum na Sutli).

Prihodi od prodaje nefinancijske imovine planirani su iznosu od 60.000,00 kn, odnose se na planirane prihode od prodaje stanove na kojima postaji stanarsko pravo.

U Početnom planu Proračuna predviđa se prenijeti Višak prihod iz 2021. godine u iznosu od 1.265.000,00 kn.

U ukupne prihode Plana proračuna općine uključeni su vlastiti prihodi i pomoći proračunskih korisnika što je zakonska obveza i to kako slijedi:

**Dječji** **vrtić** **Balončica** u ukupnom iznosu od 1.188.660,00 kn:

- Pomoći proračunskim korisnicima iz proračuna koji im nije nadležan u iznosu od 18.560,00 kn,

- Prihodi od opskrbinina Dječji vrtić Balončica planirani su iznosu od 1.164.000,00 kn,

- Ostali prihodi u iznosu od 6.100,00 kn.

U Početnom planu Financijskog plana Dječjeg vrtića Balončica predviđa se da će se prenijeti Manjak prihoda iz 2021. godine u iznosu od 50.000,00 kn.

**Narodna knjižnica Hum na Sutli** u ukupnom iznosu od 59.010,00 kn:

- Pomoći proračunskim korisnicima iz proračuna koji im nije nadležan u iznosu od 57.000,00 kn,

- Ostali prihodi u iznosu od 2.010,00 kuna.

U Početnom planu Financijskog plana Narodne knjižnice Hum na Sutli predviđa se da će se prenijeti Višak prihoda iz 2021. godine u iznosu od 500,00 kn.

**2. RASHODI I IZDACI**

U skladu sa odredbama Zakona o proračunu (Narodne novine 87/08 , 136/12 i 15/15) koje se odnose na izradu i donošenje Proračuna, smjernica i uputa Ministarstva financija te procjene pojedinih prihoda i rashoda koje se temelje na izvršenju Proračuna općine Hum na Sutli u 2020. i tekućeg plana za 2021. godini, izrađen je Proračun za 2022. godinu te projekcije za 2023. i 2024. godinu. Prioriteti financiranja javnih rashoda, prema kojim je izrađen Proračun, odražavaju nastojanje da se i u vrijeme otežanih uvjeta financiranja osigura postizanje trajnog cilja, u skladu sa proračunskim mogućnostima, a to je poboljšanje kvalitete života stanovnika te kvalitetan i ravnomjeran razvoj Općine Hum na Sutli.

CILJ 1 - SINERGIJA ZNANJA, ISKUSTAVA I POVIJESNO-KULTURNE BAŠTINE U FUNKCIJI ODRŽIVOG RAZVOJA ZAJEDNICE

Prioritet 1.1. Socijalna odgovornost društva i jednake mogućnosti za sve

Prioritet 1.2. Kulturno-povijesna baština i javno stvaralaštvo u funkciji kvalitetnog društvenog života

Prioritet 1.3. Dostupnost obrazovanja kao temelj stručnih radnih resursa

Prioritet 1.4. Jačanje institucionalnih kapaciteta i učinkovita javna uprava

Prioritet 1.5. Poticanje zdravog načina života i pozitivnih vrijednost

CILJ 2 – ODRŽIVA I MODERNA PROMETNA I SOCIJALNA INFRASTRUKTURA

Prioritet 2.1. Odgovorno planiranje i upravljanje prostorom

Prioritet 2.2. Funkcionalna i moderna prometna infrastruktura

Prioritet 2.3. Uređenost i dostupnost komunalne infrastrukture

CILJ 3 - PREPOZNATLJIV PROSTOR SOCIJALNOG PODUZETNIŠTVA I KONKURENTNOG GOSPODARSTVA, EKOLOŠKE POLJOPRIVREDE I RURALNOG TURIZMA

Prioritet 3.1. Održiv ruralni razvoj u funkciji demografskog i gospodarskog napretka

Prioritet 3.2. Razvoj selektivnih oblika turizma i brendiranje područja duge staklarske tradicije

Prioritet 3.3. Razvoj poslovnog okruženja kao prostora sigurnog poduzetničkog ulaganja

*POSEBNI DIO PRORAČUNA RAZVRSTAN JE PO*

*PRORAČUNSKIM KLASIFIKACIJAMA*

RAZDJEL 001 OPĆE JAVNE USLUGE

*GLAVA: 01 REDOVAN RAD JEDINSTVENOG UPRAVNOG ODJELA I UREDA NAČELNIKA*

**PROGRAM 1001 PRIPREME I DONOŠENJE AKATA IZ DJELOKRUGA TIJELA**

Raspodijeljen je na slijedeće aktivnosti:

1001A100001 OSNOVNE PLAĆE I NAKNADE - 1.384.000,00 kn

1001A100002 TEKUĆI RASHODI - 682.600,00 kn

1001A100003 KAPITALNI IZDACI - 36.000,00 kn

1001A100004 INTELEKTUALNE USLUGE - 125.000,00 kn

Ukupno planirana sredstva za 2022. godinu iznose 2.227.600,00 kn, a odnose se na plaće zaposlenika u Jedinstvenom upravnom odjelu, plaću općinskog načelnika i druge tekuće rashode vezane za njihov rad, računalne usluge, premije osiguranja, troškovi telefona i poštarina, usluge promidžbe i informiranja, rashode za energiju svih objekata, bankarske usluge, pristojbe i naknade,…

Financiraju se i sve odvjetničke usluge, projekti koji nisu drugdje svrstani, geodetsko - katastarske usluge, nabavka nove opreme i ulaganje u računalne programe,…

Projekcije za 2023. i 2024. godinu slijede plan za 2022. godinu.

*Opći cilj*: priprema svih akata, provođenje donesenih odluka, objava akata, praćenje njihovog izvršavanja, poslovi nabave i funkcioniranja upravnog odjela.

*Posebni cilj*: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

*Pokazatelji uspješnosti*: pravodobnost usklađivanja općih akata sa zakonom, redovno održavanje sjednica općinskog vijeća, pravodobna priprema materijala za sjednice, njihova objava, praćenje aktivnosti drugih korisnika koji se financiraju iz proračuna.

|  |  |
| --- | --- |
| RAZDJEL 001 OPĆE JAVNE USLUGE |  |
| *GLAVA: 02 OPĆINSKO VIJEĆE I RADNA TIJELA* |  |
| **PROGRAM 1002 TIJELA I KOMISIJE** | |

Raspodijeljen je na slijedeće aktivnosti:

1002A100001 RAD OPĆINSKOG VIJEĆA I RADNIH TIJELA - 210.000,00 kn

1002A100002 DONACIJE POLITIČKE STRANKE - 15.000,00 kn

1002A100003 OBILJEŽAVANJE DANA OPĆINE - 57.000,00 kn

1002A100004 SAVJET MLADIH - 15.000,00 kn

1002A100005 MONOGRAFIJA OPĆINE HUM NA SUTLI - 70.000,00 kn

1002A100006 POREZNA UPRAVA PRIHOD OD POREZA NA DOHODAK - 105.000,00 kn

1002A100007 PARTICIPATIVNI PRORAČUN ZA MLADE - 20.000,00 kn

1002A100008 PRORAČUNSKE REZERVE - 25.000,00 kn

1002A100009 PROSTORNI PLAN OPĆINE HUM NA SUTLI - 137.500,00 kn

Ukupno planirana sredstva za 2022. godinu iznose 654.500,00 kn, a odnose se za naknade za rad predstavničkih tijela, povjerenstva i sl., sredstva za financiranje izdataka za rad političkih stranaka u skladu o odredbama Zakona o političkim strankama i Odluci o raspoređivanju sredstava za rad političkih stranaka zastupljenih u Općinskom vijeću Općine Hum na Sutli, osigurava sredstva za objavu akata u Službenom glasniku, te za sredstva planirana za obilježavanje Dana općine (rashodi protokola i donacije Udrugama). Također se planira izrada i tiskanje monografije općine.

Obaveza općine je uplata 1% prihoda od poreza na dohodak Poreznoj upravi.

U 2022. godini planiran je iznos od 137.500,00 kn za izradu X. izmjena Prostornog plana općine Hum na Sutli.

Projekcije za 2023. i 2024. godinu slijede plan za 2022. godinu.

*Opći cilj*: osigurati participaciju građana u odlučivanju kroz predstavnike koje na izborima biraju predstavničko tijelo, te potrebne uvjete za njihov rad kroz donošenje kvalitetnih odluka i zaključaka s ciljem poboljšanja života na području Općine.

*Pokazatelji uspješnosti*: broj održanih sjednica, broj donesenih akata i odluka. Uspješnost realizacije programa, zadovoljstvo građana provedbom programa.

|  |  |
| --- | --- |
| RAZDJEL 001 OPĆE JAVNE USLUGE |  |
| *GLAVA: 03 KOMUNALNE DJELATNOSTI* |  |
| **PROGRAM 1003 KOMUNALNO GOSPODARSTVO** | |

Raspodijeljen je na slijedeće aktivnosti:

1003A100001 ODRŽAVANJE CESTA - 1.475.200,00 kn

1003A100002 ODRŽAVANJE ČISTOĆE - 365.000,00 kn

1003A100003 ODRŽAVANJE I REDOVAN RAD JAVNE RASVJETE - 315.000,00 kn

1003A100004 SUFINANCIRANJE ODRŽAVANJA ŽUPANIJSKIH CESTA - 200.000,00 kn

1003A100006 CIKLONIZACIJA, DERATIZACIJA, VETERINARSKI HIGIJENIČAR - 115.000,00 kn

1003A100007 ODRŽAVANJE GROBLJA - 50.000,00 kn

Ukupno planirana sredstva za 2022. godinu iznose 2.520.200,00 kn, a odnose se na godišnje programe kojima je obuhvaćeno tekuće investicijsko održavanje nerazvrstanih cesta, košnja trave i korova uz prometnice, troškovi zimske službe, sanacija klizišta, obuhvaćeni su troškovi utroška električne energije javne rasvjete, investicijsko i redovno održavanja javne rasvjete, troškovi redovnog održavanja zelenih i javnih površina, održavanje groblja na području Općine, provođenje deratizacije i dezinsekcije kućanstava, osigurana su sredstva za neškodljivog uklanjanja lešina.

Projekcije za 2023. i 2024. godinu slijede plan za 2022. godinu.

*Opći cilj*: Osiguravanje i usmjeravanje ravnomjernog i cjelovitog održavanja komunalne infrastrukture.

*Posebni cilj*: Trajno i kvalitetno obavljanje komunalne djelatnosti po načelima održivog razvoja.

*Pokazatelj uspješnosti*: Stupanj sređenosti stanja komunalne infrastrukture – dužina uređenih cesta, stupanj čistoće javnih površina, stupanj uređenosti zelenih površina, funkcionalnost javne rasvjete, postotak realizacije planova.

|  |  |
| --- | --- |
| RAZDJEL 001 OPĆE JAVNE USLUGE |  |
| *GLAVA: 04 KOMUNALNA INFRASTRUKTURA I GRAĐEVINSKI OBJEKTI* | |
| **PROGRAM 1004 IZGRADNJA KOMUNALNE INFRASTRUKTURE I GRAĐEVINSKIH OBJEKATA** | |

Raspodijeljen je na slijedeće aktivnosti:

**Tekuće** aktivnosti:

1004A100001 ODRŽAVANJE GRAĐEVINSKIH OBJEKTATA - 95.000,00 kn

1004A100002 OTPLATA GLAVNICE KREDITA I KAMATA PO KREDITU - 470.010,00 kn

1004A100006 ODRŽAVANJE OBJEKTA - ŠKOLA TABORSKO - 20.000,00 kn

Ukupna planirana sredstva za 2022. godinu za tekuće aktivnosti iznose 585.010,00 kn, a odnose se na tekuće i investicijsko održavanje građevinskih objekata u vlasništvu općine, te na izdatke za financijsku imovinu otplata glavnice i kamata po kreditu za popratni objekt uz NK Lastine.

**Kapitalne** aktivnosti:

Ukupna planirana sredstva za 2022. godinu kapitalne aktivnosti iznose 3.600.910,00 kn, a raspoređena po aktivnostima kako slijedi:

1004K100002 KAPITALNA POMOĆ ZA IZGRADNJU NOGOSTUPA - za navedenu aktivnost planiran iznos u 2022. godini iznosi 500.000,00 kn.

1004K100003 IZGRADNJA VODOOPSKRBNOG SUSTAVA - za sufinanciranje navedene aktivnost planiraju se sredstva u iznosu od 50.000,00 kn.

1004K100004 IZGRADNJA OBJEKATA I UREĐAJA KANALIZACIJE - za sufinanciranje navedene aktivnost planiraju se sredstva u iznosu od 300.000,00 kn.

1004K100005 IZGRADNJA JAVNE RASVJETE - planirana sredstva za izgradnju nove javne rasvjete su 100.000,00 kuna i nabavku opreme odnosno Božićnih ukrasa u iznosu od 30.000,00 kn.

1004K100006 IZGRADNJA ŠPORTSKIH OBJEKATA - planiran je iznos od 1.550.000,00 kn.

1004K100007 ASFALTIRANJE NERAZVRSTANIH CESTA - planiran je iznos od 200.000,00 kn.

1004K100008 GRAĐEVINSKI OBJEKT – KINODVORANA I PLATO ISPRED KINODVORANE - planiraju se sredstva u 2022. godini za izradu projektne dokumentacije uređenja kinodvorane u iznosu od 200.000,00 kn. Projekcijama za 2023. i 2024. godini predviđeni su troškovi realizacije projekta iz sredstava EU fondova u iznosu od 7.000.000,00 kn.

1004K100010 PROMETNO RJEŠENJE CENTRA HUMA - za aktivnost rješavanja prometnog rješenja Donjeg Huma planiraju se sredstva u iznosu od 520.910,00 kn. U projekcijama za 2023. i 2024. godinu planira se iznos od 1.498.000,00 kn.

1004K100011 BICIKLISTIČKA STAZA UZ SUTLANSKO JEZERO za navedenu aktivnost planiraju se sredstva za izrada projektne dokumentacije u projekciji za 2023.godinu, dok početak realizacija iz sredstva EU fondova predviđa se u 2023. i 2024. godinu u iznosu od 2.600.000,00 kn.

004K100012 PROMETNO RJEŠENJE CENTRA HUMA ROTOR - za aktivnost prometnog rješenja planiran je iznos od 150.000,00 kn za projekt.

*Opći cilj*: Osiguravanje i usmjeravanje ravnomjernog i cjelovitog razvitka komunalne infrastrukture. Podizanje kvalitete života i stanovanja

*Posebni ciljevi:* Trajno i kvalitetno obavljanje komunalne djelatnosti po načelima održivog razvoja.

*Pokazatelj uspješnosti*: Stupanj realizacije razvojnih investicija.

|  |  |
| --- | --- |
| RAZDJEL 001 OPĆE JAVNE USLUGE |  |
| *GLAVA: 05 OSNOVNO ŠKOLSTVO I PREDŠKOLSKI ODGOJ* | |
| **PROGRAM 1005 SUFINANCIRANJE PREDŠKOLSKOG ODGOJA I OSNOVNO ŠKOLSTVO** | |

Raspodijeljen je na slijedeće aktivnosti:

1005A100001 OSNOVNO ŠKOLSTVO IZNAD STANDARDA - 350.000,00 kn

1005A100002 SUFINANCIRANJE BORAVKA DJECE U DRUGIM VRTIČIMA - 15.000,00 kn

1005A100003 SUFINANCIRANJE PREHRANE UČENIKA - 50.000,00 kn

1005K100001 OPREMANJE DVORIŠTA UNUTAR DJEČKEG VRTIĆA BALONČICA - 400.000,00 kn

Planirana sredstva za u iznosu od 320.000,00 kn odnose se na financiranje održavanja Osnovne škole i njezinih Područnih škola, izdvajanje za troškove Osnovnoj školi iznad standarda, plaćanje djelatnika za dnevni boravak, financiranje plaće dviju učiteljica produženog boravka za 7. i 8. mjesec 2022. godine (što iznosi cca 46.500,00 kn), prehrane učenika slabijeg materijalnog stanja. Također su predviđena sredstva od 80.0000 kn za održavane igrališta uz PŠ Druškovec. Sveukupno 400.000,00 kn.

Za projekt „Rekonstrukcija i opremanje dvorišta unutar Dječjeg vrtića Balončica“ u 2022. godini planirana su sredstva u iznosu od 400.000,00 kn.

*Opći cilj*: Unapređenje odgoja i obrazovanja na području Općine Hum na Sutli, poboljšanje materijalnog položaja školstva, te ostalih programa iznad državnog pedagoškog standarda u školama. Osiguranje uvjeta za provođenje redovnih programa osnovnog obrazovanja.

*Posebni ciljevi:* Podizanje standarda u obrazovanju, uključivanje što većeg broja djece.

*Pokazatelj uspješnosti*: Broj djece uključen u redovne i dodatne programe, kvaliteta obavljanja programa.

|  |  |
| --- | --- |
| RAZDJEL 001 OPĆE JAVNE USLUGE |  |
| *GLAVA: 06 KULTURNE DJELATNOSTI* | |
| **PROGRAM 1006 DONACIJE KULTURNE DJELATNOSTI** | |

Raspodijeljen je na slijedeće aktivnosti:

1006A100001 UDRUGE KULTURNIH DJELANOSTI

Ukupno planirana sredstva iznose 80.000,00 kn, a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)), u tu skupinu spadaju donacije KUD-u, donacije Limenoj glazbi „Straža“, te kulturne priredbe u i izvan općine.

*Opći cilj*: poticanje razvoja i očuvanja kulturne baštine na području općine Hum na Sutli.

*Posebni cilj:* program obuhvaća tekuće donacije udrugama na području općine.

*Pokazatelj uspješnosti*: Broj organiziranih manifestacija na području općine.

|  |  |
| --- | --- |
| RAZDJEL 001 OPĆE JAVNE USLUGE ***OPĆE JAVNE USLUGE*** |  |
| *GLAVA: 07 ŠPORTSKE DJELATNOSTI* | |
| **PROGRAM 1007 DONACIJE ŠPORTSKE DJELATNOSTI** | |

Raspodijeljen je na slijedeće aktivnosti:

1007A100001 ŠPORTSKE UDRUGE

Ukupna planirana sredstva iznose 281.000,00 kn, a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)),u tu skupinu spadaju donacije NK „Straža“, Šahovskom klubu „Straža“, Tenis klub „Sv.Petar“, te ostale športske aktivnosti u i izvan općine.

*Opći cilj*:poticanje sporta i sportskih aktivnosti.

*Posebni cilj:* program obuhvaća tekuće donacije sportskim udrugama na području općine.

*Pokazatelj uspješnosti*: Broj organiziranih manifestacija na području općine.

|  |
| --- |
| RAZDJEL 001 OPĆE JAVNE USLUGE |
| *GLAVA: 08 DRUŠTVA I DRUŠTVENE ORGANIZACIJE* | |
| **PROGRAM 1008 DONACIJE OSTALA DRUŠTVA I ORGANIZACIJE** | |

Raspodijeljen je na slijedeće aktivnosti:

1008A100001 DRUŠTVA I ORGANIZACIJE

Planiraju se sredstva u iznosu od 150.000,00 kn za rad udruga građana na području općine Hum na Sutli (Kuburaška društva, Glazbene udruge, Udruge umirovljenika, Lovačka udruga Udruga vinogradara i podrumara, Udruga mladih, Udruga žena, Udruga liječenih alkoholičara,…), a raspodjeljuju se prema javnom pozivu za dodjelu potpora (Pravilnika o sufinanciranju udruga koje djeluju na području Općine Hum na Sutli („Službeni glasnik Krapinsko-zagorske županije“ br. 33/15)).

Također se planiraju sredstva u iznosu od 20.000,00 kn za donacije vjerskim zajednicama, te iznos od 15.000,00 kn za tekuće donacije građanima - uređenje igrališta.

1008A100002 TURISTIČKA ZAJEDNICA OPĆINE HUM NA SUTLI

Planiraju se sredstva u iznosu od 90.000,00 kn za rad Turističke zajednice i manifestacija koje se provode kroz djelovanje iste.

1008A100003 DONACIJE ŽUPANIJSKIM UDRUGAMA

Planiraju se sredstva u iznosu od 10.000,00 kn.

1008A100004 HRVATSKA GORSKA SLUŽBA SPAŠAVANJA

Planirana su sredstva u iznosu od 4.000,00 kn.

1008A100005 INSTITUT ZA ARHEOLOGIJU

Planirana su sredstva u iznosu od 20.000,00 kn, kao potpora za iskapanja na lokalitetu u Klenovcu Humskom - Burg Vrbovec.

*Opći cilj*: Sufinanciranje aktivnosti udruga građana.

*Posebni cilj:* Unapređenje svih oblika kreativnosti i stvaralaštva.

*Pokazatelj uspješnosti*: Uspješnost realizacije programa, zadovoljstvo građana provedbom programa.

|  |
| --- |
| RAZDJEL 001 OPĆE JAVNE USLUGE |
| *GLAVA: 09 POTICANJE RAZVOJA OBRTA I POLJOPRIVREDE* | |
| **PROGRAM 1009 OBRT I POLJOPRIVREDA** | |

Raspodijeljen je na slijedeće aktivnosti:

1009A100001 POTICANJE RAZVOJA POLJOPRIVREDE

1009A100002 POTICANJE RAZVOJA PODUZETNIŠTVA I RAZVOJ OBRTA

Planirana sredstva u ukupnom iznosu 130.000,00 kn, od toga 100.000,00 kn predviđenih sredstava odnosi se na poticaj poljoprivrednicima, a 30.000,00 kn za subvencije obrtnicima i članarina LAG-a Sutla.

*Opći cilj*: Sufinanciranje poljoprivrednika i obrtnika.

*Posebni cilj:* Poticanje razvoja poljoprivrede i obrta.

*Pokazatelj uspješnosti*: Broj osoba uključenih u programe, zadovoljstvo građana.

|  |
| --- |
| RAZDJEL 001 OPĆE JAVNE USLUGE |
| *GLAVA: 10 SOCIJALNA SKRB* | |
| **PROGRAM 1010 SOCIJALNA ZAŠTITA** | |

Raspodijeljen je na slijedeće aktivnosti:

1010A100001 ZBINJAVANJE SOCIJALNO UGROŽENIH

Planiraju se sredstva u iznosu od 177.000,00 kn a odnose se na pomoći socijalno ugroženim pojedincima i obiteljima u cilju poboljšanja standarda socijalno najugroženijeg dijela stanovništva putem jednokratnih novčanih pomoći osobama sa prebivalištem na području općine Hum na Sutli u situacijama kada nisu u mogućnosti djelomično ili u cijelosti zadovoljiti osnovne životne potrebe, prijenos sredstava korisnicima stalne novčane pomoći za drva za ogrjev (Sredstva KZŽ), pomoći za sufinanciranje troškova stanovanja socijalno ugroženim pojedincima.

1010A100002 OSTALE POMOĆI

Planiraju se sredstva u ukupnom iznosu od 220.000,00 kn za potpore novorođenim Humčanima/ -kama ( 200.000,00 kn), pomoći elementarno ugroženim osobama prilikom elementarnih nepogoda ( 20.000,00 kn).

1010A100003 STIPENDIJE I PRIJEVOZ UČENIKA

Ukupno planirana sredstva za stipendije srednjoškolaca i studenata po socijalnom statusu, stipendije studentima po osnovi deficitarnih zanimanja, te nagrade učenicima i studentima za posebna postignuća u iznosu od 325.000,00 kn, te planiran iznos od 180.000,00 kn za sufinanciranje prijevoza učenika srednjih škola.

1010A100004 PRIGODNI DAROVI ZA DJECU

Planiraju se sredstva u iznosu od 55.000,00 kn za poklone djeci za Božić.

1010A100005 JEDNOKRATNE POMOĆI UMIROVLJENICIMA - BOŽIĆNICA

Planiraju se sredstva u iznosu od 60.000,00 kn za podjelu Božićnica umirovljenicima sa područja općine Hum na Sutli čija je mirovina niža od 2.500,00 kn.

1010A100006 CRVENI KRIŽ

Sukladno odredbama Zakona o Hrvatskom Crvenom općina Hum na Sutli osigurava sredstva za rad i djelovanje Hrvatskog crvenog križa Pregrada u iznosu od 60.000,00 kn.

1010A100007 SUFINANCIRANJE NABAVKE RADNIH BILEŽNICA OSNOVNOŠKOLCIMA

Predviđaju se sredstva za pomoć obiteljima za nabavku radih bilježnica osnovnoškolaca u iznosu od 125.000,00 kn.

1010A100009 MJERA ZA POMOĆ PRI RJEŠAVANJU STAMBENOG PITANA

Predviđena su sredstva u iznosu od 400.000,00 kn.

*Opći cilj:*Unapređenje kvalitete života pojedinaca i obitelji, pomoć ugroženim kategorijama stanovništva kvalitete života.

*Posebni ciljevi***:** Ublažavanje poteškoća u rješavanju svakodnevnih osnovnih životnih potreba.

*Pokazatelj uspješnosti***:** Broj korisnika ostvarivanja prava.

|  |
| --- |
| RAZDJEL 001 OPĆE JAVNE USLUGE |
| *GLAVA: 11 VATROGASTVO I CIVILNA ZAŠTITA* | |
| **PROGRAM 1011 ZAŠTITA OD POŽARA I CIVILNA ZAŠTITA** | |

Raspodijeljen je na slijedeće aktivnosti:

1011A100001 SUFINANCIRANJE - VZO HUM NA SUTLI - 460.000,00 kn

1011A100002 OPREMA ZA CIVILNU ZAŠTITU - 41.000,00 kn

1011A100003 SUFINANCIRANJE JVP GRADA KRAPINE - 14.600,00 kn

Ukupno planiran sredstva iznose 516.600,00 kn, a odnose se na financiranje Vatrogasne zajednice općine Hum na Sutli sukladno Zakonu o vatrogastvu u iznosu od 460.000,00 kuna, za financiranje Javno vatrogasne postrojbe grada Krapine prema sporazumu u iznosu od 14.600,00 kuna, te nabavku opreme za civilnu zaštitu te materijal odnosno sredstva za sprječavanje širenja COVID -19.

*Opći cilj:*Zaštita ljudi i imovine - Zaštita od požara i civilna zaštita.

*Posebni ciljevi:*Edukacija, organizacija, opremanje u cilju efikasnije zaštite.

*Pokazatelj uspješnosti***:** Stupanj opremljenosti postrojbi civilne i vatrogasne zaštite, brzina i uspješnost intervencija.

|  |
| --- |
| RAZDJEL 001 OPĆE JAVNE USLUGE |
| *GLAVA: 12 PROJEKTI OPĆEG KARKTERA* | |
| **PROGRAM 1012 RAZVOJ ZAJEDNICE** | |

1012A100003 ZAVIČAJNA ZBIRKA – KUĆA BREZNO – planirana sredstva iznose 150.000,00 kn za izradu projektne dokumentacije.

*Opći cilj*: poticanje razvoja i očuvanja kulturne baštine na području općine Hum na Sutli.

*Pokazatelj uspješnosti*: Podloga za prijavu na fondove EU za realizaciju broja provedenih projekata.

***PRORAČUNSKI KORISNIK DJEČJI VRTIĆ BALONČICA***

|  |
| --- |
| RAZDJEL 002 PREDŠKOLSKI ODGOJ |
| *GLAVA: 01 SUFINANCIRANJE DJEČJEG VRTIĆ BALONĆICA* | |
| **PROGRAM 1013 PREDŠKOLSKI ODGOJ - DJEČJI VRTIĆ BALONČICA** | |

Planirana sredstva za provođenje predškolskog programa do polaska djece u osnovnu školu su u ukupnom iznosu 3.538.660,00 kn.

Sredstva su planirana iz slijedećih izvora financiranja:

- Općina Hum na Sutli - 2.400.000,00 kn za financiranje redovne djelatnosti,

- Prihodi od opskrbinina Dječji vrtić Balončica planirani su iznosu od 1.164.000,00 kn,

- Prihodi iz drugih proračuna u iznosu od 18.560,00 kn,

- Prihodi iz Državnog proračuna u iznosu od 6.880,00 kn,

- Ostali prihodi u iznosu od 6.100,00 kn,

1013A100001 DJEČJI VRTIĆ BALONĆICA - PLAĆE I NAKNADE - 2.947.500,00 kn

1013A100002 TEKUĆI RASHODI - 554.280,00 kn

1013A100003 PREDŠKOLSKI ODGOJ - PREDŠKOLA - 21.880,00 kn

1013A100004 KAPITALNI IZDACI - 15.000,00 kn

*Opći cilj*: sufinanciranje predškolskog obrazovanja

*Posebni cilj* : Proračunski korisnik Dječji vrtić „Balončica“ Hum na Sutli provodi redoviti primarni program predškolskog odgoja od navršene prve godine života djeteta do polaska u osnovnu školu za 170-ero djece.

*Pokazatelji uspješnosti* : Broj polaznika i broj odgojnih skupina, broj aktivnosti koje se provode u okviru redovne djelatnosti Dječjeg vrtića „Balončica“ Hum na Sutli.

***PRORAČUNSKI KORISNIK NARODNA KNJIŽNICA HUM NA SUTLI***

RAZDJEL 003 KULTURNE USTANOVE HUM NA SUTLI

*GLAVA: 01 NARODNA KNJIŽNICA HUM NA SUTLI*

***PROGRAM 1014 NARODNA KNJIŽNICA HUM NA SUTLI***

Planirana sredstva za redovan rad Narodne knjižnice Hum na Sutli iznose 454.510,00 kn.

Sredstva su planirana iz slijedećih izvora financiranja:

- Općina Hum na Sutli - 325.000,00 kn za financiranje rashoda poslovanja,

- Općina Hum na Sutli - 15.000,00 kn za nabavu opreme i 55.000,00 kn za nabavu knjiga

- Pomoći proračunskim korisnicima iz proračuna koji im nije nadležan u iznosu od 57.000,00 kn.

- Ostali prihodi u iznosu od 2.010,00 kuna,

- Planirani Višak prihoda iz prethodnih godina u iznosu od 500,00 kn,

raspodijeljena su na slijedeće aktivnosti:

1014A100001 NARODNA KNJIŽNICA HUM NA SUTLI - PLAĆE I NAKNADE - 258.500,00 kn

1014A100002 NARODNA KNJIŽNICA HUM NA SUTLI -TEKUĆI RASHODI - 51.510,00 kn

1014A100003 DJELATNOST KNJIŽNICE - KNJIGE - 109.500,00 kn

1014A100004 KAPITALNI IZDACI OPREMA -10.000,00 kn

1014A100005 INTELEKTUALNE USLUGE - PROGRAMI I MANIFESTACIJE - 25.000,00 kn

*Opći cilj*: Promicanje kulturne svijesti građana.

*Posebni cilj*: povećanje knjižnog fonda, povećanje broja korisnika i korištenje prostora knjižnice i za druge kulturne događaje srodne knjižničnoj djelatnosti.

*Pokazatelji uspješnosti*: broj nabavljenih knjiga, broj članova knjižnice, broj posjetitelja, broj kulturnih događanja.

Obrazloženje sastavila:

Tatjana Gorišek Jančin

OPĆINSKI NAČELNIK OPĆINSKI NAČELNIK

Zvonko Jutriša, dipl.ing.stroj.